**Тәрбие сағаты: «Өз жеріңді таны»**

**Сабақтың мақсаты**:  туған қаламыз Семей жайлы мағлұмат беру, болашақта туған елімізді, тілімізді, жерімізді аялауға, құрметтеуге тәрбиелеу.

**Сабақтың түрі**: әдеби-көркем монтаж.

**Сабақтың әдісі**: топпен жұмыс.

**Сабақтың көрнекілігі:** Интерактивтік тақта, слайдтар, плакаттар, шарлар.

**Сабақтың барысы:**

1. **Ұйымдастыру кезеңі.** Құрметті ұстаздар, ата-аналар, оқушылар «Өз жеріңді таны» атты тәрбие сағатына қош келдіңіздер. Сондықтан тәрбие сағатымызды еліміздің әнұранымен бастайық.

**Әнұран.**

1 оқушы

Туған қалам Семейім бұл көрікті,

Барша адамдар сұлулығын көріпті.

Семейімнің сұлулығын жырлайды,

Табиғаттың әсем үнін тыңдайды.

2 оқушы

Айналаға көз жүгіртіп қарайын,

Осынау бір әдемі өлең арнайын.

Ұлы ақын Абай атам туған жер,

Ертісімнің сұлулығы тұнған жер.

3 оқушы

Абай ата аруағы қолдаған,

Ақындары көркем әнін жолдаған.

Семейімнің барлық әсем жеріне

Көз жүгіртіп тамсанбаған жан бар ма?

4 оқушы

Жұлдыздар аспанынан алшақ күліп

Қарсы алар, түнде барсаң, самсап тұрып.

Семейім, сен арусың, сондықтан да

Мойныма тағам жырды моншақ қылып.

 **Ән**:  «Астана».

**Көрініс**:  Қобыздың үні. Ата орындыққа отырады. Осы кезде немересі шығады.

**Немересі:** «Ата, не ойлап отырсыз?». **Атасы:** «Ә, балам, атан не ойламайды дейсін? Сенің болашағынды ойлаймын, еліміздің болашағы жайлы ойлаймын, қуанамын!!!». **Немересі:** «Ата, «өткен өмір» деген сонау ата-бабаларымыздың ерте кезден  бері өткен өмір жолы, тарихы ма?». **Немересі:** «Ата біздің қала Семей  қандай болған?». **Атасы:** «Енедеше тыңда балам, атаң бір сөйлесін». (Қарт ойланып алысқа қарап кетеді).

 **Слайд**. Семей қаласының тарихы.

**Бейсеханова Ақбота:**  Семейдің негізі 1718 жылы қаланды, Петр І шығыс жеріне және Ертіс өңіріндегі бекіністеріне қорған салу туралы жарлық шығарды, құрылыс 1714 жылдан 1720 жылға дейін созылды. 1718 жылдың кезінде Семипалат бекінісі подполковник П.Ступиннің бақылауымен «толық қарулану жүргізіліп,  бекітілді». Семипалат бекінісі Ресей мен Қазақстан арасындағы негізгі сауда орталықтарының дамуы арасында ерекше роль атқарды. Семейдің алғашқы құрылғанынан бастап, мұнда сауда жасау үшін жонғар қалмақтары, бұхаралықтар, ташкенттіктер, коқандықтар келе бастады.. 1858 жылы құрылған көлемде Семей обылысында 261487 адам болды. 1873 жылдан Семейде телеграф, ал 1910 жылдан телефон және Қазақстандағы тұңғыш су өткізу болды. 1906 жылы жоғары ертісте су арқылы қатынастын ресми ашылуы болды. 1863 жылы қалада екі оқу орны жұмыс істеді. Оның ішінде бір уездік училище. Семейде 5 жылдан артық орыстын ұлы жазушысы Федр Михайлович Достоевский тұрып, өзінің мәңгілік шығармаларын осында жазды.

Сол кезде жана техникамен жабдықталған судорем зауытының құрылысы да дами бастады. 1920 жылы қазан айында қалада құрамында 15 адамы бар «Ес-Аймақ» театрлық группа құрылды олардың арасында қазақ сахнасының көрнекті қайреткерлері Иса Байзақов, Әміре Қашаубаев, Жұман Шанин, Жүсіпбек Елебековтер болды. 1934 жылы Семейде қазақ сазды драммалық театр ұйымдастырылды. Семейде Абай және Достоевский мұражайлары мен драмалық театрлар бар.

**Отан** 5 оқушы

Біздер үшін Отан жалғыз, Ту жалғыз

Қорғамасақ несін ұл боп туғанбыз?!

Кіндігіміз тар қапаста кесіліп,

Ит көйлекті қанды жаспен жуғанбыз.

6 оқушы

Отан өлсе опырылып түскенің

Күніреніп көрге бірге құларсын

Біздің Отан өліп, қайта тірілген

Біздің Байрақ құлап, қайта тігілген.

**Қазақ биі**.

 7 оқушы

Мен оның түнін сүйем, күнін сүйем,

Ағынды өзен, асқар тау, гүлін сүйем,

Мен оның қасиетті тілін сүйем,

Мен оның құдіретті үнін сүйем.

Бар жәндігін сүйемін қыбырлаған

Бәрі маған: «Семей» деп сыбырлаған

Жаным менің

Кеудемді жарып шықта

Бозторғай бол оның шырылдаған!

Семей!

Семей!

Бәрінен биік екен

Мен оны мәңгілікке сүйіп өтем.

**Мұғалім**: Балалар бүгін «Өз жеріңді таны» атты тәрбие сағатымызды осымен аяқтаймыз. Семейіміз гүлденіп, көркейе берсін.  Елтаңбамыз ажарлы, әнұранымыз әуенді асқақ бола берсін. Көңіл қойып тындаған қонақтарымыз, аяулы ұстаздар, ата-аналар, алтын уақытарынызды бөліп келгендерініз үшін, ітипат-ниеттерініз үшін сіздерге зор алғысымызды білдіргіміз келеді. Осымен сабағымызды әдеттегідей музыкалық қоштасумен аяқтаймыз.

**Музкалық қоштасу.**

**Ән: «Туған қалам, Семейім!».**

 **«№34 жоббм» КММ**

 **Тәрбие сағаты: «Өз жеріңді таны»**

 

 Өткізген : Жакупова Г .К

 4 сынып